Ondoren, Holandako Ekialdeko Indietako gobernuak Frans Carel Wilsen izeneko ingeniari ofizial holandarra kontratatu zuen, monumentuaren azterketa egin zuena eta ehunka erliebe zirriborro marraztu zituena. Jan Frederik Gerrit Brumund ere izendatu zuten monumentuaren azterketa zehatza egiteko, 1859an amaitu zena. Gobernuak Brumund-en azterketan oinarritutako artikulu bat argitaratzeko asmoa zuen, Wilsen-en marrazkiekin osatuta, baina Brumundek ez zuen lankidetzan jardun nahi izan. Gero, gobernuak Conradus Leemans izeneko beste ikertzaile bat kontratatu zuen, Brumund-en eta Wilsen-en iturrien arabera monografia bat osatu zuena. 1873an, Borobudurren azterketaren lehen monografia zehatza argitaratu zen, eta urtebete geroago frantses itzulpena. Monumentuaren lehen argazkia 1872an hartu zuen holandar-flemandar ingeniari Isid van Kinsbergen-ek.
1882 urtea